
Esselamu alejkum.


U suri 3 ajet 124-125 i u suri 8 ajet 9 spominju se ***[meleci](https://pitajucene.com/search/melec/questions/ "Pretraži pitanja o melecima")*** kao pomoć u borbi protiv nevjernika,Bedr ili Uhud,mene zanima jel bilo 1000,3000 ili 5000 hiljada meleka?


* 
* 
* 
* 
* 
* 
* 

 
Koliko meleka je bilo u bitci na Bedru?

Alejkumusselam


Tahir b. Ašur veli: „U suri El-Enfal, u devetom ajetu, kada se spominje bitka na Bedru, govori se im je Allah obećao poslati pomoć od 1000 meleka: “I kada ste od Gospodara svoga pomoć zatražili, On vam se odazvao: ‘Poslaću vam u pomoć hiljadu meleka koji će jedni za drugim dolaziti (murdifin).’“


A ovdje (u suri Ali Imran) spominje obećanje od 3000, a zatim od 5000 meleka.


U ovom slučaju (kada je riječ o suri Ali Imran), radi se o tome da im je Allah (prvo) obećao pomoć od 3000 meleka, a zatim je tu pomoć povećao na 5000 meleka.


A kada je riječ o kompromisu između ajeta sure El-Enfal i ajeta sure Ali Imran, radi se o tome da im je (u suri El-Enfal) obećao pomoć od 1000 meleka, a zatim im pružio nadu da će taj broj povećati, što se vidi iz riječi (murdifin).


Govor koji se spominje ovdje ukazuje da si oni još uvijek bili u strahu od velikog broja neprijatelja, pa im je rečeno: “Zar vam neće biti dovoljno da vam Gospodar vaš tri hiljade meleka u pomoć pošalje?“


Uzvišeni Allah time je želio da ih još više učvrsti, a zatim je obećao još dvije hiljade (ukupno 5000) ukoliko budu poslušni i izdržljivi: „Ako budete izdržljivi i poslušni, i ako vas oni napadnu odmah, Gospodar vaš će vam poslati u pomoć pet hiljada meleka, sve obilježenih.”


